Príloha č. 1 Výzvy na predkladanie ponúk

**Podrobný opis predmetu zákazky**

**Nižšie sú stanovené záväzné funkčné a výkonnostné parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so zákonom a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 zákona. Za ekvivalentné plnenie predmetu zákazky sa bude považovať plnenie rovnakých alebo lepších funkčných a výkonnostných parametrov predmetu zákazky.**

**Ohraničenie uskutočnenia stavebných prác**

Uskutočnenie stavebných prác spojené s dodávkou výťahov začínajú hlavným vypínačom vrátane. Obsahujú všetky diely a práce, včítane pomocného materiálu, dopravy, včítane demontáže pôvodného výťahu a jeho častí, včítane nevyhnutných stavebných prác a likvidácie všetkého vzniknutého odpadu, ktoré sú potrebné na uvedenie výťahu do prevádzky v zmysle Nariadenia vlády 235/2015 Z.z. a užívania diela.

Nepožaduje sa zmena vetrania šachty a strojovne.

Prístupový systém: V kabíne výťahu bude bezkontaktná čítačka 125kHz RFID, identifikátory: EM4102 a kompatibilné. Čítačku a riadiaci systém v čítane montáže zabezpečí verejný obstarávateľ. Zhotoviteľ výťahu pripraví umiestnenie čítačky, beznapäťový vstup na blokovanie tlačidiel, napájanie 230V na kabíne a voľné žily v ohybnom kábli pre prenos signálu RS485 do strojovne výťahu.

Verejný obstarávateľ poskytne počas prác: revíziu hlavného prívodu každého výťahu, prístup k energiám, vode, WC, uzamykateľnú miestnosť min. 3 x 3m.

1. **Výťah P3 - Poliklinika stred, stavba so súpis. č. 273 (Lôžkový)**

**Pôvodné riešenie**

|  |  |  |  |  |  |  |
| --- | --- | --- | --- | --- | --- | --- |
| Výrobné číslo | Typ výťahu | Nosnosť (kg) | Výrobca | Rok výroby | Umiestnenie | Počet nástup. staníc |
| ***41736545*** | ***nákladný*** | ***500*** | ***Transporta Praha*** | ***1973*** | ***Poliklinika stred, stavba so súpis. č. 273, postavená na parcele C-KN č. 631/10, katastrálne územie Brezno, LV č. 1432, vlastníctvo: Nemocnica s poliklinikou Brezno, n.o.*** | ***9*** |

***Šachta výťahu***

|  |  |
| --- | --- |
| Strojovňa | Áno |
| Hlava šachty | 3 910 mm |
| Zdvih | 27 170 mm |
| Priehlbeň | 1 160 mm |
| Šírka šachty | 2 365 mm |
| Hĺbka šachty | 2 655 mm |
| Počet staníc | 9 |
| Prechodné stanice | Nie |

**Požadované riešenie**

|  |  |
| --- | --- |
| Požadované predpisy a normy  Spresnenia vyhotovenia | Výťah vyhotovený úplne a bez právnych vád.  Požaduje sa najmä splnenie:  Nariadenia vlády 235/2015 Z.z., Nariadenia vlády 127/2016 Z.z., Nariadenia vlády 148/2016 Z.z., noriem STN EN 81-20, STN EN 81-50.  Požaduje sa odolnosť a funkčnosť pri zaplavenej priehlbni.  Pri zaplavenej priehlbni sa nepožaduje jazda do spodnej stanice.  Osobitne požadujeme, aby dodávateľ prevzal povinnosti dodávateľa výťahu v zmysle §7 nariadenia vlády 235/2015 Z.z.  Technológia musí byť vymenená kompletne vrátane vodidiel.  Demontáž pôvodného výťahu nesmie začať pred kompletnou dodávkou materiálu nového výťahu na miesto montáže. |
| Kabína | Vyhotovenie pre osoby s obmedzenou schopnosťou pohybu a orientácie  (Dvojité madlo po obvode, sklopné sedadlo, brailovo písmo, hlásenie staníc)  Pri vstupe do kabíny, pod stropom, uzavretý germicídny žiarič použiteľný za prítomnosti ľudí. |
| Kabína rozmer (š x h x v) | 1500 x 2350 x 2150 |
| Steny, strop kabíny | Nerez brúsená |
| Ovládací panel v kabíne | Nerez leštená, polohová signalizácia  Tlačidlo otvorenia/zatvorenia dverí  Tlačidlo ventilátor  Kľúč prednostnej jazdy  Blokovanie RFID čipom |
| Podlaha kabíny | Protišmyková, sivá |
| Kabínové Dvere | Rozmer 1100/2000, automatické  Nerez brúsená |
| Šachtové Dvere | Rozmer 1100/2000 automatické  Nerez brúsená  Požiarna odolnosť EW30 |
| Privolávače nástupíšť | Nerez leštená, polohová signalizácia, privolávanie obojsmerné zberné |
| Pohon | Maximálny výkon 15kW  Rýchlosť výťahu 1m/s  Koleso na ručný posun kabíny oboma smermi, aby bolo možné vyslobodiť osoby aj pri vybavenom zachytávači  Rošt stroja správne navrhnutý pre jestvujúce podmienky únosnosti podlahy  Nosné prostriedky musia byť oceľové laná najmenej menovitého priemeru 8 mm. (nie náhrada požadovaného priemeru viacerými tenšími prameňmi lana a nie iný ako kovový povrch lana, viď. kap. 5.5.1 normy STN EN 81-20 a 5.12 STN EN 81-50) |
| Núdzová komunikácia | Dodávateľ dodá GSM zariadenie pre núdzovú komunikáciu uviaznutých osôb v kabíne. (SIM kartu dodáva objednávateľ) |
| Riadenie | Frekvenčné riadenie pohonu, s rozdeleným meničom a riadiacou kartou  V prípade výpadku prúdu automatický dojazd do stanice s otvorením dverí. Dojazd s vlastným záložným zdrojom.  Po signáli z EPS výťah jazdí ako evakuačný a napájaný bude jestvujúcim dieselagregátom. Pri výpadku dieselagregátu sa tiež požaduje automatický dojazd do stanice. |
| Servis | K výťahu musia byť dodané úplné návody, dokumentácia, výkresy a schémy potrebné pre bežnú údržbu, opravy, revízie - odborné prehliadky a odborné skúšky a asistencie pri opakovaných úradných skúškach a nastavenia parametrov výťahu.  K uvedenej činnosti tiež musí byť dodané špeciálne náradie a špeciálne technológie, vrátane prístupových kariet, hesiel a kódov, monitorov, ovládacích panelov, príslušenstva a pod., ktoré nie sú všeobecne univerzálne pre všetky druhy výťahov všetkých výrobcov.  Nákup náhradných dielov nesmie byť podmienený nákupom len u dodávateľa výťahu.  Technické celky ako sú riadiaci rozvádzač, frekvenčný menič, výťahový stroj, nosné prostriedky, tlačidlové ovládače, digitálne ukazovatele polohy a komunikačné zariadenie musia byť pre prípad opravy ľahko samostatne zameniteľné aj za typy od iných výrobcov, bez nutnej kooperácie s dodávateľom výťahu. |

1. **Výťah L2 - Lôžková časť stred, stavba so súpis. č. 2389 (Lôžkový, 7st.)**

**Pôvodné riešenie**

|  |  |  |  |  |  |  |
| --- | --- | --- | --- | --- | --- | --- |
| Výrobné číslo | Typ výťahu | Nosnosť (kg) | Výrobca | Rok výroby | Umiestnenie | Počet nástup. staníc |
| ***41736547*** | ***lôžkový*** | ***500*** | ***Transporta Praha*** | ***1973*** | ***Lôžková časť stred, stavba so súpis. č. 2389, postavená na parcele C-KN č. 631/14, katastrálne územie Brezno, LV č. 1432, vlastníctvo: Nemocnica s poliklinikou Brezno, n.o.*** | ***7*** |

***Šachta výťahu***

|  |  |
| --- | --- |
| Strojovňa | Áno |
| Hlava šachty | 3 770 mm |
| Zdvih | 20 850 mm |
| Priehlbeň | 1 550 mm |
| Šírka šachty | 2 360 mm |
| Hĺbka šachty | 2 670 mm |
| Počet staníc | 7 |
| Prechodné stanice | Nie |

**Požadované riešenie**

|  |  |
| --- | --- |
| Požadované predpisy a normy  Spresnenia vyhotovenia | Výťah vyhotovený úplne bez právnych vád.  Požaduje sa najmä splnenie  Nariadenia vlády 235/2015 Z.z., Nariadenia vlády 127/2016 Z.z., Nariadenia vlády 148/2016 Z.z., noriem STN EN 81-20, STN EN 81-50.  Požaduje sa odolnosť a funkčnosť pri zaplavenej priehlbni  Pri zaplavenej priehlbni sa nepožaduje jazda do spodnej stanice.  Osobitne požadujeme, aby dodávateľ prevzal povinnosti dodávateľa výťahu v zmysle §7 nariadenia vlády 235/2015 Z.z.  Technológia musí byť vymenená kompletne vrátane vodidiel.  Demontáž pôvodného výťahu nesmie začať pred kompletnou dodávkou materiálu nového výťahu na miesto montáže. |
| Kabína | Vyhotovenie pre osoby s obmedzenou schopnosťou pohybu a orientácie  (Dvojité madlo po obvode, sklopné sedadlo, brailovo písmo, hlásenie staníc)  Pri vstupe do kabíny, pod stropom, uzavretý germicídny žiarič použiteľný za prítomnosti ľudí. |
| Kabína rozmer (š x h x v) | 1500 x 2350 x 2150 |
| Steny, strop kabíny | Nerez brúsená |
| Ovládací panel v kabíne | Nerez leštená, polohová signalizácia  Tlačidlo otvorenia/zatvorenia dverí  Tlačidlo ventilátor  Kľúč prednostnej jazdy  Blokovanie RFID čipom |
| Podlaha kabíny | Protišmyková, sivá |
| Kabínové Dvere | Rozmer 1100/2000, automatické  Nerez brúsená |
| Šachtové Dvere | Rozmer 1100/2000 automatické  Nerez brúsená  Požiarna odolnosť EW30 |
| Privolávače nástupíšť | Nerez leštená, polohová signalizácia, privolávanie obojsmerné zberné |
| Pohon | Maximálny výkon 15kW  Rýchlosť výťahu 1m/s  Koleso na ručný posun kabíny oboma smermi, aby bolo možné vyslobodiť osoby aj pri vybavenom zachytávači  Rošt stroja správne navrhnutý pre jestvujúce podmienky únosnosti podlahy  Nosné prostriedky musia byť oceľové laná najmenej menovitého priemeru 8 mm (nie náhrada požadovaného priemeru viacerými tenšími prameňmi lana a nie iný ako kovový povrch lana, viď. kap. 5.5.1 normy STN EN 81-20 a 5.12 STN EN 81-50) |
| Núdzová komunikácia | Dodávateľ dodá GSM zariadenie pre núdzovú komunikáciu uviaznutých osôb v kabíne. (SIM kartu dodáva objednávateľ) |
| Riadenie | Frekvenčné riadenie pohonu, s rozdeleným meničom a riadiacou kartou  V prípade výpadku prúdu automatický dojazd do stanice s otvorením dverí. Dojazd s vlastným záložným zdrojom.  Po signáli z EPS výťah jazdí ako evakuačný a napájaný bude jestvujúcim dieselagregátom. Pri výpadku dieselagregátu sa tiež požaduje automatický dojazd do stanice. |
| Servis | K výťahu musia byť dodané úplné návody, dokumentácia, výkresy a schémy potrebné pre bežnú údržbu, opravy, revízie - odborné prehliadky a odborné skúšky a asistencie pri opakovaných úradných skúškach a nastavenia parametrov výťahu. K uvedenej činnosti tiež musí byť dodané špeciálne náradie a špeciálne technológie, vrátane prístupových kariet, hesiel a kódov, monitorov, ovládacích panelov, príslušenstva a pod., ktoré nie sú všeobecne univerzálne pre všetky druhy výťahov všetkých výrobcov.  Nákup náhradných dielov nesmie byť podmienený nákupom len u dodávateľa výťahu.  Technické celky ako sú riadiaci rozvádzač, frekvenčný menič, výťahový stroj, nosné prostriedky, tlačidlové ovládače, digitálne ukazovatele polohy a komunikačné zariadenie musia byť pre prípad opravy ľahko samostatne zameniteľné aj za typy od iných výrobcov, bez nutnej kooperácie s dodávateľom výťahu. |

1. **Výťah L1- Lôžková časť stred, stavba so súpis č. 2389 (osobný, 7st.)**

**Pôvodné riešenie**

|  |  |  |  |  |  |  |
| --- | --- | --- | --- | --- | --- | --- |
| Vyr. č. | Typ výťahu | Nosnosť (kg) | Výrobca | Rok výroby | Umiestnenie | Počet nástup. staníc |
| ***41838409*** | ***osobný*** | ***320*** | ***Transporta Brno*** | ***1973*** | ***Lôžková časť stred, stavba so súpis. č. 2389, postavená na parcele C-KN č. 631/14, katastrálne územie Brezno, LV č. 1432, vlastníctvo: Nemocnica s poliklinikou Brezno, n.o.*** | ***7*** |

***Šachta výťahu***

|  |  |
| --- | --- |
| Strojovňa | Áno |
| Hlava šachty | 3 050 mm |
| Zdvih | 20 850 mm |
| Priehlbeň | 1 150 mm |
| Šírka šachty | 1 440 mm |
| Hĺbka šachty | 1 450 mm |
| Počet staníc | 7 |
| Prechodné stanice | Nie |

**Požadované riešenie**

|  |  |
| --- | --- |
| Požadované predpisy a normy  Spresnenie vyhotovenia | Výťah vyhotovený úplne a bez právnych vád.  Požaduje sa najmä splnenie  Nariadenia vlády 235/2015 Z.z., Nariadenia vlády 127/2016 Z.z., Nariadenia vlády 148/2016 Z.z., noriem STN EN 81-20, STN EN 81-50.  Požaduje sa odolnosť a funkčnosť pri zaplavenej priehlbni.  Pri zaplavenej priehlbni sa nepožaduje jazda do spodnej stanice.  Osobitne požadujeme, aby dodávateľ prevzal povinnosti dodávateľa výťahu v zmysle §7 nariadenia vlády 235/2015 Z.z.  Technológia musí byť vymenená kompletne vrátane vodidiel.  Demontáž pôvodného výťahu nesmie začať pred kompletnou dodávkou materiálu nového výťahu na miesto montáže. |
| Kabína | Vyhotovenie pre osoby s obmedzenou schopnosťou pohybu a orientácie  (Dvojité madlo po obvode, sklopné sedadlo, brailovo písmo, hlásenie staníc)  Pri vstupe do kabíny, pod stropom, uzavretý germicídny žiarič použiteľný za prítomnosti ľudí. |
| Kabína rozmer (š x h x v) | 890x1100x2080 |
| Steny, strop kabíny | Nerez brúsená |
| Ovládací panel v kabíne | Nerez leštená, polohová signalizácia  Tlačidlo otvorenia/zatvorenia dverí  Tlačidlo ventilátor  Kľúč prednostnej jazdy  Blokovanie RFID čipom |
| Podlaha kabíny | Protišmyková, sivá |
| Kabínové Dvere | Rozmer 800/2000, automatické  Nerez brúsená |
| Šachtové Dvere | Rozmer 800/2000 automatické  Nerez brúsená  Požiarna odolnosť EW30 |
| Privolávače nástupíšť | Nerez leštená, polohová signalizácia, privolávanie obojsmerné zberné |
| Pohon | Maximálny výkon 5kW  Rýchlosť výťahu 1m/s  Koleso na ručný posun kabíny oboma smermi, aby bolo možné vyslobodiť osoby aj pri vybavenom zachytávači  Rošt stroja správne navrhnutý pre jestvujúce podmienky únosnosti podlahy  Nosné prostriedky musia byť oceľové laná najmenej menovitého priemeru 8mm. (nie náhrada požadovaného priemeru viacerými tenšími prameňmi lana a nie iný ako kovový povrch lana, viď. kap. 5.5.1 normy STN EN 81-20 a 5.12 STN EN 81-50) |
| Núdzová komunikácia | Dodávateľ dodá GSM zariadenie pre núdzovú komunikáciu uviaznutých osôb v kabíne. (SIM kartu dodáva objednávateľ) |
| Riadenie | Frekvenčné riadenie pohonu, s rozdeleným meničom a riadiacou kartou  V prípade výpadku prúdu automatický dojazd do stanice s otvorením dverí. Dojazd s vlastným záložným zdrojom.  Po signáli z EPS výťah jazdí ako evakuačný a napájaný bude jestvujúcim dieselagregátom. Pri výpadku dieselagregátu sa tiež požaduje automatický dojazd do stanice. |
| Servis | K výťahu musia byť dodané úplné návody, dokumentácia, výkresy a schémy potrebné pre bežnú údržbu, opravy, revízie - odborné prehliadky a odborné skúšky a asistencie pri opakovaných úradných skúškach a nastavenia parametrov výťahu. K uvedenej činnosti tiež musí byť dodané špeciálne náradie a špeciálne technológie, vrátane prístupových kariet, hesiel a kódov, monitorov, ovládacích panelov, príslušenstva a pod., ktoré nie sú všeobecne univerzálne pre všetky druhy výťahov všetkých výrobcov.  Nákup náhradných dielov nesmie byť podmienený nákupom len u dodávateľa výťahu.  Technické celky ako sú riadiaci rozvádzač, frekvenčný menič, výťahový stroj, nosné prostriedky, tlačidlové ovládače, digitálne ukazovatele polohy a komunikačné zariadenie musia byť pre prípad opravy ľahko samostatne zameniteľné aj za typy od iných výrobcov, bez nutnej kooperácie s dodávateľom výťahu. |

**Položkový rozpočet s Výkazom výmer v el. forme je zverejnený osobitne**

Uchádzač je povinný vyplniť/oceniť všetky položky v nezmenenom poradí. Pokiaľ uchádzač neocení niektorú z položiek, bude zaviazaný uskutočniť predmet zákazky so všetkými požiadavkami verejného obstarávateľa uvedenými pod položkami v rozpočte za cenu, ktorú uvedie ako celkovú cenu predmetu zákazky, bez ohľadu na to, že nedošlo k oceneniu niektorých položiek v rozpočte.

**Uchádzač je povinný uviesť presnú a zrozumiteľnú špecifikáciu/popis jednotlivých položiek rozpočtu - uvedenie konkrétnej značky, výrobcu, typového označenia, druhu a pod. (napr. katalógový list, technický list, technický opis a pod.) na základe čoho sa jasne preukáže splnenie požadovaných technických (funkčných a výkonnostných parametrov) na predmet zákazky.**

Príloha č. 2 Výzvy na predkladanie ponúk

**Návrh na plnenie kritéria**

**Verejný obstarávateľ**: Nemocnica s poliklinikou Brezno, n.o., Banisko 273/1, 977 01 Brezno

**Názov predmetu zákazky:** „**Rekonštrukcia výťahov v havarijnom stave**“

**Názov alebo obchodné meno uchádzača:**

**[doplní uchádzač]**

Sídlo/Miesto podnikania: [doplní uchádzač]

Štatutárny zástupca: [doplní uchádzač ]

IČO: [doplní uchádzač]

DIČ: [doplní uchádzač]

**Uchádzač je registrovaným platiteľom DPH v SR:** [doplní uchádzač]

**Kritérium na vyhodnotenie ponúk:** Najnižšia celková cena bez DPH v EUR.

**Návrh na plnenie kritéria určeného verejným obstarávateľom na vyhodnotenie ponúk:**

|  |  |  |
| --- | --- | --- |
| **P. č.** | **Názov diela** | |
| **1.** | **Rekonštrukcia výťahov v havarijnom stave** | |
| **Celková cena bez DPH v EUR** | | **[doplní uchádzač ]** |
| Sadzba DPH v % | | [doplní uchádzač ] |
| Výška DPH v EUR | | [doplní uchádzač ] |
| Celková cena s DPH v EUR | | [doplní uchádzač ] |

V cene sú zahrnuté všetky náklady dodávateľa/zhotoviteľa stavebných prác, ktoré sú s realizáciou zákazky spojené. Cena za celý predmet zákazky je tvorená súčtom všetkých položiek Položkového rozpočtu s Výkazom výmer stavby „Rekonštrukcia výťahov v havarijnom stave“.

V [doplniť miesto], dňa: [doplniť dátum]

................................................................

[doplniť meno, priezvisko a podpis oprávnenej osoby]

Príloha č. 3 Výzvy na predkladanie ponúk

# Čestné vyhlásenie

[doplniť názov uchádzača], zastúpený [doplniť meno a priezvisko štatutárneho zástupcu] ako uchádzač, ktorý predložil ponuku v rámci zadávania zákazky s nízkou hodnotou postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „súťaž“) vyhlásenej verejným obstarávateľom Nemocnica s poliklinikou Brezno, n.o., Banisko 273/1, 977 01 Brezno (ďalej len „verejný obstarávateľ“) na obstaranie predmetu zákazky „**Rekonštrukcia výťahov v havarijnom stave**“ (ďalej len „zákazka“) výzvou na predkladanie ponúk, týmto

**čestne vyhlasujem, že**

v súvislosti s uvedeným postupom zadávania zákazky:

* nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V [doplniť miesto] dňa [doplniť dátum]

–––––––––––––––––––––––––[doplniť podpis]

Príloha č. 4 Výzvy na predkladanie ponúk

# Čestné vyhlásenie o neprítomnosti konfliktu záujmov

[doplniť názov uchádzača], zastúpený [doplniť meno a priezvisko štatutárneho zástupcu] ako uchádzač, ktorý predložil ponuku v rámci zadávania zákazky s nízkou hodnotou postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „súťaž“) vyhlásenej verejným obstarávateľom Nemocnica s poliklinikou Brezno, n.o., Banisko 273/1, 977 01 Brezno (ďalej len „verejný obstarávateľ“) na obstaranie predmetu zákazky „**Rekonštrukcia výťahov v havarijnom stave**“ (ďalej len „zákazka“) výzvou na predkladanie ponúk, týmto

**čestne vyhlasujem, že**

v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V [doplniť miesto] dňa [doplniť dátum]

–––––––––––––––––––––––––[doplniť podpis]

Príloha č. 5 Výzvy na predkladanie ponúk

**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník v platnom znení,

(ďalej len „zmluva“)

**medzi zmluvnými stranami:**

**Objednávateľ**

**Názov: Nemocnica s poliklinikou Brezno, n.o.**

Sídlo: Banisko 273/1, 977 01 Brezno

Štatutárny orgán/štatutár: Ing. Jaroslav Mačejovský – riaditeľ

IČO: 31908969

DIČ: 2021607687

IČ DPH: SK2021607687

Bankové spojenie: Tatra banka, a.s.

SWIFT: TATRSKBX

IBAN: SK20 1100 0000 0026 2077 8736

Zapísaná: v registri n.o. vedeného OÚ B. Bystrica, pod. reg. č. OVVS/NO-14/2002

Kontaktná osoba: Ing. Ľubomír Grác, námestník prevádzkovo-technického úseku

Tel.: +421 48 2820 211

e-mail: grac@nspbr.sk

ďalej len ako **„objednávateľ“**

**a**

**Zhotoviteľ**

Názov: [doplní uchádzač]

Sídlo: [doplní uchádzač]

Štatutárny orgán/štatutár: [doplní uchádzač]

IČO: [doplní uchádzač]

DIČ: [doplní uchádzač]

IČ DPH: [doplní uchádzač]

Bankové spojenie: [doplní uchádzač]

IBAN: [doplní uchádzač]

SWIFT: [doplní uchádzač]

Zapísaná: [doplní uchádzač]

Kontaktná osoba:

vo veciach zmluvných: [doplní uchádzač]

vo veciach technických: [doplní uchádzač]

Tel.: [doplní uchádzač]

e-mail: [doplní uchádzač]

ďalej len ako **„zhotoviteľ“**

**I.**

**Všeobecné ustanovenia**

1. Objednávateľ je podľa § 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon o verejnom obstarávaní“) verejným obstarávateľom a pri zadávaní zákaziek na dodanie tovarov, uskutočnenie stavebných prác a poskytovanie služieb je povinný používať postupy určené týmto zákonom.
2. Zhotoviteľ je úspešný uchádzač vybratý postupom verejného obstarávania podľa ustanovení § 117 zákona o verejnom obstarávaní.
3. Táto zmluva sa uzatvára ako výsledok verejného obstarávania vykonaného podľa zákona o verejnom obstarávaní. Objednávateľ na obstaranie predmetu tejto zmluvy použil postup zákazky s nízkou hodnotou podľa § 117 zákona o verejnom obstarávaní.
4. Zmluvné strany vzájomne prehlasujú, že sa presvedčili o identite druhej zmluvnej strany, a že označenie zmluvných strán uvedené v záhlaví tejto zmluvy zodpovedá aktuálnemu stavu zapísanému v príslušných registroch, že totožnosť a riadne oprávnenie osôb konajúcich v mene druhej zmluvnej strany je nesporná a zároveň si vzájomne prehlásili, že tieto údaje nie sú dotknuté zmenami už uskutočnenými, ale ešte nezapísanými v príslušnom registri. Zároveň prehlasujú, že uzavretie tejto zmluvy je v súlade so zákonom a vyjadruje vôľu oboch zmluvných strán. Zhotoviteľ výslovne prehlasuje, že má všetky oprávnenia, povolenia, licencie alebo iné doklady, ktoré ho oprávňujú vykonávať činnosti podľa tejto zmluvy, a zároveň prehlasuje, že má odbornú spôsobilosť na vykonanie diela podľa tejto zmluvy a zaväzuje sa, že na vykonaní diela budú pracovať iba jeho zamestnanci alebo poverené osoby, ktoré majú potrebnú odbornú spôsobilosť.

**II.**

**Predmet zmluvy**

1. Zhotoviteľ sa zaväzuje v rozsahu a za podmienok dojednaných v tejto zmluve vykonať pre objednávateľa dielo, ktorým sa rozumie:

**„Rekonštrukcia troch výťahov v havarijnom stave“**

(ďalej len „dielo“),v rozsahu podľa priloženej *Špecifikácie diela* uvedenej v Prílohe č. 1 zmluvy a vypracovaného *Rozpočtu diela s výkazom výmer*, ktorý tvorí Prílohu č. 2 zmluvy, a to v termíne a mieste plnenia podľa čl. III. zmluvy.

1. Objednávateľ sa zaväzuje riadne dokončené dielo bez závad prevziať a zaplatiť zhotoviteľovi dojednanú cenu podľa článku VI. tejto zmluvy.
2. Zhotoviteľ je povinný vykonať dielo na svoje náklady a na svoje nebezpečenstvo v dojednanom čase.
3. Pri vypracovaní diela bude zhotoviteľ dodržiavať požiadavky uvedené v *Špecifikácii diela* (Príloha č. 1 zmluvy), *Rozpočet diela s výkazom výmer* (Príloha č. 2 zmluvy), všeobecné záväzné predpisy, technické normy, dojednania tejto zmluvy a bude sa riadiť podkladmi objednávateľa, odovzdanými ku dňu uzavretia tejto zmluvy, zápismi a dohodami zmluvných strán na štatutárnej úrovni a vyjadreniami príslušných verejnoprávnych orgánov a organizácií.
4. Objednávateľ sa stáva vlastníkom hnuteľných vecí, ktoré zadovážil zhotoviteľ za účelom vykonania diela, podľa Prílohy č. 1 a Prílohy č. 2 zmluvy, dňom odovzdania diela v zmysle čl. IV. bod 1. zmluvy. Nebezpečenstvo škody k  dielu prechádza na objednávateľa dňom odovzdania diela v zmysle čl. IV. bod 1. zmluvy.

**III.**

**Termín a miesto plnenia**

1. Zhotoviteľ sa zaväzuje na svoje náklady a na svoje nebezpečenstvo vykonať celé dielo v zmysle čl. II. tejto zmluvy v termíne **do 30.11.2021** (ďalej len „termín plnenia“), pričom je povinný, vzhľadom k tomu, že dielo bude zhotovované za plnej prevádzky polikliniky a nemocnice objednávateľa, pri realizácii diela dodržiavať *Harmonogram prác*, ktorý je Prílohou č. 3 zmluvy. Zhotoviteľ je povinný v lehote plnenia dielo vyhotoviť tak, aby bolo spôsobilé na preberacie konanie podľa čl. IV bodu 1 zmluvy.
2. Miestom plnenia sa na účely tejto zmluvy rozumie: Nemocnica s poliklinikou Brezno, n.o., Banisko 1, 977 01 Brezno (ďalej len „miesto plnenia“). Presné umiestnenie rekonštruovaných výťahov je uvedené v *Špecifikácii diela* (Príloha č. 1 zmluvy).
3. Objednávateľ protokolárne odovzdá zhotoviteľovi stavenisko najneskôr do 3 pracovných dní odo dňa nadobudnutia účinnosti tejto zmluvy. Zhotoviteľ sa zaväzuje stavenisko prevziať, ak tomu nebudú brániť žiadne prekážky, ktoré by znemožňovali začatie vykonávania prác podľa zmluvy. V prípade, že zhotoviteľ bezdôvodne odmietne stavenisko prevziať, môže objednávateľ odstúpiť od zmluvy. O odovzdaní a prevzatí staveniska bude vyhotovený zápis, ktorý podpíšu zástupcovia obidvoch zmluvných strán.

**IV.**

**Podmienky vykonávania diela,**

**Povinnosti objednávateľa, povinnosti zhotoviteľa**

1. O prevzatí riadne dokončeného diela, resp. každej jeho samostatnej časti (daného zrekonštruovaného výťahu) musí byť spísaný odovzdávací protokol, podpísaný štatutárnymi zástupcami uvedenými v záhlaví tejto zmluvy, resp. poverenými zamestnancami, oboch zmluvných strán. Deň podpisu protokolu oboma zmluvnými stranami sa považuje za deň odovzdania diela, resp. jeho časti. Objednávateľ môže odmietnuť prevziať dielo, resp. jeho časť, ak zistí, že dielo, resp. jeho časť má vady podstatného charakteru, a ktoré boli zistené pri preberaní diela, resp. jeho časti.
2. Objednávateľ je povinný riadne vykonané dielo, resp. jeho časť bez závad brániacich užívanie diela prevziať spôsobom podľa bodu 1 tohto článku zmluvy.
3. Objednávateľ je povinný zaplatiť zhotoviteľovi cenu za vykonanie diela podľa platobných podmienok dohodnutých v čl. VI. zmluvy.
4. Objednávateľ sa zaväzuje poskytnúť zhotoviteľovi potrebnú súčinnosť.
5. Objednávateľ poskytne počas prác: revíziu hlavného prívodu každého výťahu, prístup k energiám, vode, WC, uzamykateľnú miestnosť min. 3 x 3 m.
6. Objednávateľ je povinný zabezpečiť počas realizácie diela pre zhotoviteľa a na náklady zhotoviteľa prípojné miesto elektriky a vody.
7. Objednávateľ určí zhotoviteľovi priestor pre zariadenie staveniska. Zhotoviteľ si zabezpečí zariadenie staveniska pre svojich pracovníkov. Zároveň si zabezpečí uskladnenie pracovného náradia na vlastné náklady.
8. Zhotoviteľ je povinný zabezpečiť uskladnenie odpadu vzniknutého vykonaním diela na skládku na vlastné náklady.
9. Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle tejto zmluvy na dohodnutom mieste a v termíne plnenia podľa čl. III. zmluvy v súlade s ustanoveniami tejto zmluvy a príslušnými všeobecne záväznými právnymi predpismi a inými právnymi predpismi.
10. Pri vykonávaní diela je povinný postupovať zhotoviteľ samostatne, s odbornou starostlivosťou a riadiť sa pokynmi objednávateľa, zápismi a dojednaniami oprávnených a poverených osôb zmluvných strán.
11. Zhotoviteľ vopred vyhodnotí všetky okolnosti, ktoré by mohli mať dopad na podmienky vykonania diela, oboznámi sa so všetkými fyzikálnymi podmienkami objektov a so všetkými viazanosťami, ktoré sa vzťahujú na dielo.
12. Zhotoviteľ je povinný po obdržaní všetkých dokladov a podkladov od objednávateľa, oznámiť chyby alebo opomenutia, ktoré by sa pri realizácii diela mohli objaviť a nepriaznivo ovplyvniť realizáciu a aj neskoršie užívanie diela a tým aj termíny odovzdania diela.
13. Zamestnanci zhotoviteľa sú povinní pri zhotovovaní diela dodržiavať právne predpisy Slovenskej republiky najmä:

\* zákon NR SR č. 124/2006 Z. z. o bezpečnosti a ochrane zdravia pri práci v platnom znení a ďalšie právne požiadavky v oblasti bezpečnosti a ochrany zdravia pri práci v zmysle platných právnych predpisov a požiadaviek systému riadenia bezpečnosti práce podľa platných technických noriem,

\* vyhlášku č.147/2013 Z.z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, v platnom znení,

\* zákon NR SR č. 314/2001 Z. z. o ochrane pred požiarmi v platnom znení,

\* platné právne požiadavky v oblasti starostlivosti o životné prostredie a požiadavky systému environmentálneho manažérstva v zmysle platných technických noriem,

\* zabezpečenie minimálnych bezpečnostných a zdravotných požiadaviek na stavenisku podľa nariadenia vlády SR č. 396/2006 Z. z. – týmto stavebník (objednávateľ) poveruje spôsobilú osobu zhotoviteľa ako koordinátora bezpečnosti.

1. Zhotoviteľ zodpovedá objednávateľovi za všetku škodu spôsobenú objednávateľovi porušením všeobecne záväzných právnych predpisov, a to najmä predpisov upravujúcich bezpečnosť a ochranu zdravia pri práci a ochranu obyvateľstva pred požiarmi a taktiež porušením všetkých interných predpisov objednávateľa, s ktorými bol zhotoviteľ preukázateľne oboznámený, ako aj za všetku škodu spôsobenú objednávateľovi tretími osobami, ktorým zhotoviteľ umožní prístup do miesta plnenia.
2. Zhotoviteľ sa zaväzuje upozorniť objednávateľa na prípadnú hroziacu škodu a urobiť aj nevyhnutné opatrenia na jej odstránenie, pokiaľ škoda bezprostredne hrozí.
3. Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie, najmä kópie montážno-stavebného denníka, ako aj záručné listy a ostatné doklady vzťahujúce sa k dielu.
4. Zhotoviteľ je povinný bez zbytočného odkladu oznámiť objednávateľovi vykonanie diela a vyzvať ho na podpis odovzdávacieho protokolu.
5. Zhotoviteľ môže vykonať dielo aj pred termínom špecifikovaným v čl. III. bode 1 zmluvy.
6. Zhotoviteľ je povinný viesť na stavbe montážno-stavebný denník, do ktorého zmluvné strany zaznamenávajú všetky skutočnosti majúce vplyv na postup prác na zhotovovanom diele.
7. Montážno-stavebný denník bude uložený na stavbe. Montážno-stavebný denník musí byť na požiadanie bez akýchkoľvek zdržaní poskytnutý zástupcovi objednávateľa.
8. Zhotoviteľ zodpovedá za prípadné škody spôsobené z titulu vykonávania prác na majetku objednávateľa.
9. Zhotoviteľ sa zaväzuje dodržiavať technologické postupy pri realizácii stavebných prác.
10. Všetky odborné práce musia vykonávať zamestnanci zhotoviteľa alebo poverené osoby, ktorí majú príslušnú odbornú kvalifikáciu.
11. Zhotoviteľ v plnej miere zodpovedá za bezpečnosť a ochranu zdravia svojich zamestnancov, pracovníkov alebo poverených osôb, ktorí sa s jeho vedomím zdržujú v priestore staveniska a pre zhotoviteľa realizujú dielo, resp. jeho časti a zabezpečenie ich vybavenia ochrannými pracovnými pomôckami. Zodpovedá za koordináciu a činnosti svojich dodávateľských, právnických a fyzických osôb.

**V.**

**Zamestnanci zhotoviteľa a vstup do priestorov / objektov objednávateľa**

* 1. Zhotoviteľ sa zaväzuje, že dielo podľa tejto zmluvy bude vykonávať na vlastnú zodpovednosť.
  2. Zhotoviteľ sa zaväzuje poskytnúť na účely plnenia tejto zmluvy personál s príslušnou odbornou kvalifikáciou, s príslušnými oprávneniami a osvedčeniami.
  3. Zmluvné strany sa dohodli, že po celú dobu vykonávania diela podľa tejto zmluvy budú zamestnanci zhotoviteľa pod jeho výhradnou zodpovednosťou, kontrolou a riadením.
  4. Zhotoviteľ zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, ako aj ďalších osôb, ktoré sa zdržujú oprávnene v priestoroch alebo objektoch objednávateľa za účelom realizácie diela alebo jeho časti.
  5. Vzhľadom k tomu, že zhotovovanie diela bude prebiehať za plnej prevádzky polikliniky a nemocnice objednávateľa, zhotoviteľ je povinný v mieste plnenia prijať zvýšené bezpečnostné opatrenia, aby sa zamedzilo vzniku akýchkoľvek úrazov osôb pohybujúcich sa v priestoroch objednávateľa.
  6. Za zhotoviteľa sú určené osoby, zodpovedné za zabezpečenie bezpečnosti a ochrany zdravia pri práci a požiarnej ochrany za účelom plnenia tejto zmluvy:

Meno a priezvisko: [doplní uchádzač]

Pozícia: [doplní uchádzač]

Tel.: [doplní uchádzač]

E-mail: [doplní uchádzač]

* 1. V prípade, ak je v súvislosti s plnením tejto zmluvy nevyhnutný vstup zamestnancov zhotoviteľa do priestorov alebo objektov objednávateľa, objednávateľ sa zaväzuje umožniť zamestnancom zhotoviteľa vstup do svojich priestorov alebo objektov potrebných na plnenie tejto zmluvy.
  2. V prípade, ak je v súvislosti s plnením tejto zmluvy nevyhnutný vstup zamestnancov zhotoviteľa do priestorov/objektov objednávateľa, sú zamestnanci zhotoviteľa povinní dodržiavať platné interné predpisy objednávateľa, s ktorými budú vopred riadne a preukázateľne oboznámení. Zmluvné strany sa dohodnú bez zbytočného odkladu po podpise tejto zmluvy na forme a čase takéhoto oboznámenia s tým, že zhotoviteľ je povinný zaistiť účasť takýchto zamestnancov na uvedenom oboznamovaní.

**VI.**

**Cena za vykonanie diela,**

**platobné a fakturačné podmienky**

1. Celková cena za vykonanie kompletného diela je určená na základe výsledku verejného obstarávania a predstavuje sumu vo výške:

|  |  |
| --- | --- |
| Cena bez DPH v EUR | [doplní uchádzač] |
| DPH v EUR | [doplní uchádzač] |
| Cena spolu s DPH v EUR | [doplní uchádzač] |

ďalej ako **,,cena za vykonanie diela“.**

* 1. Cena za vykonanie diela je stanovená na základe vypracovaného *Rozpočtu diela s výkazom výmer* v rámci verejného obstarávania, ktorý tvorí neoddeliteľnú prílohu tejto zmluvy ako Príloha č. 1.
  2. Preddavky na účely úhrady ceny za vykonanie diela alebo jej časti sa neposkytujú.
  3. Cena za vykonanie diela je stanovená ako cena pevná, konečná a nemenná.
  4. K zmene ceny za vykonanie diela môže dôjsť v prípade zmeny zákonnej sadzby DPH a iných administratívnych opatrení štátu. Ostatné zmeny ceny nie sú prípustné.
  5. Objednávateľ uhradí zhotoviteľovi cenu za vykonanie diela v troch častiach, na základe troch faktúr vystavených zhotoviteľom, a to vždy po dokončení a riadnom protokolárnom odovzdaní a prevzatí časti diela – daného zrekonštruovaného výťahu. Daná faktúra bude vystavená na sumu pripadajúcu na výťah podľa *Rozpočtu diela s výkazom výmer* (Príloha č. 1 Zmluvy). Vystavené faktúry musia byť doručené objednávateľovi bez zbytočného zdržania, najneskôr do 5 kalendárnych dní po ich vystavení. Ich splatnosť je 30 dní odo dňa ich riadneho vystavenia.
  6. Faktúry podľa bodu 6 musia obsahovať nasledujúce údaje:

1. obchodné meno, sídlo, IČO, DIČ, IČ DPH zmluvných strán,
2. číslo zmluvy, číslo faktúry,
3. deň odoslania, deň splatnosti faktúry,
4. označenie peňažného ústavu a číslo účtu v štruktúre BIC a IBAN v prospech ktorého sa platba vykoná,
5. cena bez DPH, uplatnená sadzba DPH, výška dane a celková fakturovaná cena v eurách,
6. rozpis fakturovaných čiastok,
7. pečiatka a podpis oprávnenej osoby,
8. označenie diela,
9. ďalšie údaje, ktoré vyžaduje platná právna úprava SR, najmä zákon č. 222/2004 Z.z. o DPH v platnom znení.
   1. Údaje na každej faktúre musia byť v súlade s údajmi uvedenými v uzatvorenej zmluve.
   2. Neoddeliteľnou súčasťou každej faktúry je:
10. zmluvnými stranami vypodpisovaný odovzdávací protokol o riadnom odovzdaní danej časti diela (daného zrekonštruovaného výťahu),
11. odsúhlasený súpis vykonaných prác a dodávok,
12. krycí list čerpania/rekapitulácia (ak relevantné).
    1. Každá faktúra bude predkladaná v troch vyhotoveniach.
    2. V prípade, že niektorá faktúra nebude obsahovať predpísané náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti anová lehota splatnosti začne plynúť dňom doručenia opravenej faktúry objednávateľovi.
    3. Povinnosť objednávateľa zaplatiť príslušnú časť z ceny za vykonanie diela (bod 6 tohto článku) sa považuje za splnenú dňom odpísania konkrétne fakturovanej čiastky z účtu objednávateľa v prospech účtu zhotoviteľa.

**VII.**

**Záručná doba, zodpovednosť za vady**

1. Záručná doba na dielo je 36 mesiacov a začína plynúť dňom podpisu odovzdávacieho protokolu oboma zmluvnými stranami v zmysle čl. IV. bod 1 zmluvy. Opravy diela v záručnej dobe sú bezplatné, a to za podmienky, že zhotoviteľ nezodpovedá za vady podľa bodu 10 tohto článku zmluvy.
2. Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri realizácii diela, na ktorých nesprávnosť zhotoviteľ objednávateľa upozornil a ten napriek tomu písomne trval na ich použití.
3. Zhotoviteľ zodpovedá za vady, ktoré má dielo v čase jeho odovzdania v zmysle čl. IV. bod 1 zmluvy.
4. Zhotoviteľ zodpovedá objednávateľovi za to, že dielo bude vykonané podľa podmienok dohodnutých v tejto zmluve a že bude mať vlastnosti dohodnuté v tejto zmluve - v súlade so všeobecne záväznými právnymi a technických predpismi.
5. Zhotoviteľ zodpovedá za vady diela vzniknuté po jeho odovzdaní podľa bodu 1 tohto článku zmluvy, v prípade, že boli spôsobené porušením jeho povinností pri vykonávaní diela.
6. Objednávateľ je povinný prípadnú reklamáciu podľa tejto zmluvy uplatniť v písomnej forme a doručiť zhotoviteľovi na nasledujúcu emailovú adresu: [doplní uchádzač]
7. Zhotoviteľ sa zaväzuje začať s odstraňovaním prípadných vád zistených na diele v prípade uviaznutia osôb vo výťahu bezodkladne, inak do 12 hodín od doručenia písomnej reklamácie objednávateľa a vady zistené a reklamované odstrániť v lehote do 48 hodín od doručenia reklamácie.
8. Zhotoviteľ zodpovedá za vady, ktoré vznikli preukázane nedodržaním pokynov odborného vedenia zamestnancov objednávateľa, respektíve dielo bolo vykonané nedostatočným odborným prístupom zamestnancov zhotoviteľa.
9. Zhotoviteľ sa zaväzuje a zodpovedá za to, že dielo zhotoví podľa podmienok tejto zmluvy, a že dielo bude mať vlastnosti obvyklé pre charakter diela, a bude riadne spôsobilé slúžiť na obvyklý účel.
10. Zhotoviteľ nezodpovedá za vady spôsobené nesprávnym používaním diela, alebo poškodením diela objednávateľom.

**VIII.**

**Sankcie**

1. V prípade omeškania objednávateľa s finančnou úhradou faktúry za vykonanie diela v zmysle čl. VI. bod 6 zmluvy, môže zhotoviteľ žiadať od objednávateľa úrok z omeškania vo výške 0,05% z dlžnej čiastky za každý začatý deň omeškania.
2. V prípade, že zhotoviteľ nedodrží termín plnenia podľa čl. III. bod 1. zmluvy, je objednávateľ oprávnený od zhotoviteľa požadovať zmluvnú pokutu vo výške 0,5% z  ceny diela za každý začatý deň omeškania.
3. Zmluvnú pokutu a úrok z omeškania, dohodnuté touto zmluvou, uhradí povinná strana do 30 dní odo dňa obdržania písomnej výzvy.
4. Zaplatením akejkoľvek zmluvnej pokuty nie je dotknutý nárok objednávateľa na náhradu škody, ktorá mu porušením niektorej povinnosti zhotoviteľa vznikla, a to v celom rozsahu.

**IX.**

**Osobitné ustanovenia**

* 1. Zhotoviteľ pri podpise tejto zmluvy predloží a odovzdá objednávateľovi fotokópiu poistnej zmluvy o zodpovednosti za škodu spôsobenú v súvislosti so zabezpečením záväzkov zo zmluvy s výškou poistnej sumy najmenej vo výške celkovej dohodnutej ceny za vykonanie diela. Zhotoviteľ sa zaväzuje objednávateľovi preukázať uzatvorenie poistnej zmluvy kedykoľvek počas vykonávania diela a preukázať jej platnosť a účinnosť.
  2. Každá zo zmluvných strán zodpovedá v súlade s príslušnými právnymi predpismi za škodu, ktorú spôsobí druhej strane v dôsledku preukázaného porušenia svojich záväzkov vyplývajúcich z tejto zmluvy. Zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.
  3. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
  4. V prípade dočasného prerušenia alebo definitívneho zastavenia prác na diele z dôvodov na strane objednávateľa zaplatí objednávateľ zhotoviteľovi len skutočne vynaložené náklady.
  5. Zhotoviteľ berie na vedomie, že realizácia diela bude financovaná z dotácie z rozpočtovej rezervy predsedu vlády SR. Vzhľadom na uvedené sa zaväzuje pri komunikácii s objednávateľom a pri zhotovovaní diela postupovať transparentne a poskytnúť objednávateľovi a všetkým kontrolným a dozorným orgánom potrebnú súčinnosť, týkajúcu sa preukázania zákonného použitia finančných prostriedkov predmetnej dotácie.

**X.**

**Záverečné ustanovenia**

* + - 1. Otázky neupravené touto zmluvou sa riadia príslušnými ustanoveniami zák. č. 513/1991 Zb. Obchodný zákonník v platnom znení, prípadne ďalšími aplikovateľnými právnymi predpismi.
      2. V prípade sporov vyplývajúcich z tejto zmluvy sa pokúsia zmluvné strany tieto vyriešiť dohodou. V prípade, ak nedôjde k vyriešeniu sporu dohodou, rozhodne vo veci vecne a miestne príslušný súd.
      3. Účinnosť tejto zmluvy možno predčasne ukončiť:
* dohodou zmluvných strán, ktorej súčasťou je vysporiadanie vzájomných záväzkov a pohľadávok,
* odstúpením od zmluvy v prípade podstatného porušenia zmluvných záväzkov jednou zmluvnou stranou, ktoré je účinné dňom doručenia písomného oznámenia o odstúpení druhej zmluvnej strane. Za podstatné porušenia zmluvy sa považuje najmä nedodržiavanie všeobecne záväzných právnych predpisov zo strany zamestnancov zhotoviteľa, nedodržanie lehôt a termínov uvedených v tejto zmluve, ako aj dodanie diela s vadami, ktoré bránia užívanie diela.

Odstúpením od zmluvy nie sú dotknuté ustanovenia týkajúce sa úroku z omeškania, zmluvných pokút, ochrany informácií a ustanovenia týkajúce sa tých práv a povinností, z povahy ktorých vyplýva, že majú trvať aj po odstúpení od zmluvy.

1. Zmluvné strany vyhlasujú, že táto zmluva obsahuje kompletné a jedinečné znenie dohody, ktorá sa týka predmetu zmluvy medzi nimi. Táto zmluva je nadradená všetkým predchádzajúcim ústnym či písomným návrhom ako aj ďalšej komunikácii medzi oboma zmluvnými stranami. Ak sa vzťahuje dôvod neplatnosti len na niektoré ustanovenie tejto zmluvy, je neplatné len toto ustanovenie, ak z jeho povahy alebo obsahu, či okolností, za ktorých bolo dojednané nevyplýva, že ho nemožno oddeliť od ostatného obsahu zmluvy.
2. Ak zmluva neustanovuje inak, všetky nároky vyplývajúce z tejto zmluvy musia byť voči druhej strane uplatnené písomne, a to doporučeným listom alebo odovzdané osobne. Kde je v tejto zmluve umožnená emailová komunikácia, použije sa komunikácia prostredníctvom emailu. V prípade poštového styku sa za deň uplatnenia nároku považuje deň doručenia doporučeného listu poštovým úradom na adresu uvedenú v tejto zmluve, a v prípade, že v budúcnosti dôjde k zmene adresy zmluvnej strany, tak na adresu zmluvnej strany uvedenú v danom čase v zákonom stanovenom registri.
3. Účinky doručenia písomných podaní sú na účely tejto zmluvy splnené aj vtedy, ak príjemca príslušného podania si toto nevyzdvihol v odbernej lehote, a to dňom kedy sa príslušné podanie vrátilo odosielateľovi ako nedoručené, a tiež dňom keď jeho prevzatie adresát bezdôvodne odmietol.
4. Zmluvné strany berú na vedomie, že zmena zmluvy je možná len v súlade s § 18 zákona o verejnom obstarávaní a to za predpokladu, že sa nezmenia záväzky zhotoviteľa, ku ktorým sa zaviazal v ponuke. Prípadná zmena tejto zmluvy je možná len písomnou dohodou zmluvných strán, a to vo forme číslovaných dodatkov podpísaných oprávnenými zástupcami oboch zmluvných strán.
5. Zmluvné strany v plnom rozsahu zodpovedajú za bezpečnosť a ochranu zdravia svojich zamestnancov a súčasne prehlasujú, že ich zamestnanci, ktorí sa zúčastnia realizácie predmetu zmluvy, sú odborne spôsobilí na výkon danej práce a sú poistení pre prípad pracovného úrazu.
6. Zmluva je vyhotovená v dvoch rovnocenných rovnopisoch, pričom každá zo zmluvných strán obdrží po jednom podpísanom vyhotovení. Všetky rovnopisy majú platnosť originálu.
7. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.
8. Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
9. Neoddeliteľnou súčasťou zmluvy je:

Príloha č. 1 – Špecifikácia diela *[bude tvoriť časť Ponuky Zhotoviteľa, predloží úspešný uchádzač vo svojej ponuke]*

Príloha č. 2 – Rozpočet diela s výkazom výmer *[bude tvoriť časť Ponuky Zhotoviteľa, predloží úspešný uchádzač vo svojej ponuke]*

Príloha č. 3 – Harmonogram prác *[bude tvoriť časť Ponuky Zhotoviteľa, predloží úspešný uchádzač vo svojej ponuke]*

V Brezne dňa ....................... V [doplní uchádzač]dňa [doplní uchádzač]

**Objednávateľ** **Zhotoviteľ**

Nemocnica s poliklinikou Brezno, n. o. [doplní uchádzač]

Ing. Jaroslav Mačejovský, riaditeľ [doplní uchádzač]